钦定古今图书集成/明伦汇编/闺媛典/第038卷 > 皇清二 > 庄和妻朱氏
## 钦定古今图书集成/明伦汇编/闺媛典/第038卷 > 皇清二 > 庄和妻朱氏

按《淮安府志》：朱氏，宿迁屠户朱荣女，适庄和，和亦屠户。一日，父荣中酒，暴疾垂危。或曰：“兔肺羹可救。家贫，不能力得。朱氏日夜泣，忽自念曰：‘吾身受之父母，苟可愈父，吾何爱焉’。因浴右肋，剖肺置之，几忽失所在，复剖之，遂昏仆。邻妪惊视，见膺血沾襟，急掖之起，遂甦。视几上，肺俱在，因烹以进，荣饮而甘之，其疾遂愈。”